b'\n_START_ARTICLE_\nJanez Zupan\xc4\x8di\xc4\x8d (duhovnik)\n_START_SECTION_\n\xc5\xbdivljenje in delo\n_START_PARAGRAPH_\nZupan\xc4\x8di\xc4\x8d je gimnazijo (1832\xe2\x80\x931838), filozofijo (1838\xe2\x80\x931840) in bogoslovje (1840\xe2\x80\x931844) obiskoval v Ljubljani. Posve\xc4\x8den je bil 1843 in nato kaplan v raznih farah, med drugim v Morav\xc4\x8dah (1853-1861) in v Blagovici (1862-1873), od 1874 \xc5\xbeupnik v Ihanu. Po upokojitvi 1878 je \xc5\xbeivel v Radomljah. Gmotno je podpiral Vincencijevo dru\xc5\xbebo in njen zavod Marijani\xc5\xa1\xc4\x8de v Ljubljani, zlasti z dobi\xc4\x8dkom od svojih knjig._NEWLINE_Navdih za pisanje je verjetno dobil \xc5\xbee v bogoslovju, kjer so takrat pou\xc4\x8devali teologi, takrat tudi vplivni kulturni delavci. Napisal in izdal je v samozalo\xc5\xbebi ve\xc4\x8d zelo raz\xc5\xa1irjenih in priljubljenih nabo\xc5\xbenih knjig oziroma molitvenikov. Zupan\xc4\x8di\xc4\x8deve knjige so pisane v ljudskem jeziku, stilno preproste, zaradi mi\xc4\x8dno opisanih zgledov prikupne.'